เขียนย่อหน้าเกี่ยวกับ ความหมายของ Consumer Price Index
Consumer Price Index หมายถึง การเปรียบเทียบค่าครองชีพในสองช่วงเวลาโดยการใช้ดัชนีราคา มีตัวย่อว่า CPI ซึ่งเราจะได้เห็นในภาพยนตร์ The Shawshank Redemption ที่ออกฉายเมื่อปี 1994 ในภาพยนตร์เราจะได้รู้ว่า ค่าดัชนี CPI ของสหรัฐอเมริกาเมื่อเดือนมกราคม 1966 จะเท่ากับ 31.9 ซึ่งถ้าเทียบกับค่า CPI ในเดือนกุมภาพันธ์ 2021 จะอยู่ที่ระดับ 263.2 แสดงว่าค่าครองชีพมีการปรับตัวสูงขึ้นเป็นหลายเท่า

บทเรียนจากย่อหน้านี้

เมื่อต้นเดือนเมษายน 2021 The Shawshank Redemption (1994) ถูกนำกลับมาฉายบน Netflix อีกครั้ง ซึ่งมีการพูดถึงอย่างแพร่หลายบนโซเชียลมีเดีย พระเอกของเรื่อง แอนดี้ ดูเฟรส์น เป็นนายธนาคารเก่า ได้ติดคุกที่เรือนจำชอว์แชงก์เป็นเวลาทั้งหมด 19 ปี ในระหว่างที่แอนดี้อยู่ในเรือนจำก็ได้ช่วยผู้คุมเรือนจำฟอกเงินคอร์รัปชัน ทำให้มีเงินในบัญชีทั้งหมดประมาณ 370,000 ดอลลาร์ เมื่อแอนดี้แหกคุกออกมาในปี 1966 ก็ได้มาถอนเงินก้อนนี้ไปใช้ชีวิตบั้นปลายอย่างสุขสบายบนเกาะในประเทศเม็กซิโก

คำถามคือ เงินจำนวน 370,000 ดอลลาร์ในปี 1966 มีมูลค่าเทียบกับเท่าไรในปัจจุบัน (2021) ซึ่งทุกคนคงทราบดีว่าเงินในอดีตมีค่ามากกว่าเงินในปัจจุบัน แต่การจะตีว่าเป็นตัวเลขเท่าไรนั้นจำเป็นต้องมีการเปรียบเทียบค่าครองชีพของปี 1966 กับปี 2021

ในทางเศรษฐศาสตร์เวลาเปรียบเทียบค่าครองชีพในสองช่วงเวลาจะใช้ดัชนีราคาที่เราเรียกว่า CPI (Consumer Price Index) ถ้าเปรียบเทียบค่าครองชีพในเดือนนี้กับเดือนหน้าก็คงจะไม่ต่างกันมาก แต่ในกรณีนี้กำลังเปรียบเทียบค่าครองชีพในปี 1966 กับปี 2021 ซึ่งมีระยะเวลาห่างกันถึง 55 ปี

ค่าดัชนี CPI ของสหรัฐอเมริกาในเดือนมกราคม 1966 อยู่ที่ 31.9 ซึ่งเมื่อเทียบกับ CPI ในเดือนกุมภาพันธ์ 2021 ที่อยู่ที่ระดับ 263.2 ชี้ให้เห็นว่าค่าครองชีพได้ปรับตัวสูงขึ้นหลายเท่า การตีความตัวเลขดัชนี เช่น ระดับ 31.9 หรือ 263.2 เพียงตัวของมันเดี่ยวๆ ไม่มีความหมายอะไรทั้งสิ้น แต่การที่เอาตัวเลข CPI มาใช้จำเป็นต้องนำค่าดัชนีของสองช่วงเวลามาเปรียบเทียบกัน จึงจะทำให้เห็นภาพว่าค่าครองชีพหรือภาพของเงินเฟ้อในสหรัฐฯ เปลี่ยนแปลงอย่างไรใน 55 ปีที่ผ่านมา
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน